CELEX: 32015R1486
Language: mt
Date: 2015-09-02 00:00:00
Title: Regolament ta' Implimentazzjoni tal-Kummissjoni (UE) 2015/1486 tat-2 ta' Settembru 2015 li jikkonċerna l-awtorizzazzjoni tal-kantaksantin bħala addittiv tal-għalf għal ċerti kategoriji ta' tjur, ħut ornamentali u għasafar ornamentali (Test b'rilevanza għaż-ŻEE)

3.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 229/5
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1486
   tat-2 ta' Settembru 2015
   li jikkonċerna l-awtorizzazzjoni tal-kantaksantin bħala addittiv tal-għalf għal ċerti kategoriji ta' tjur, ħut ornamentali u għasafar ornamentali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dak ir-Regolament jipprevedi l-valutazzjoni mill-ġdid tal-addittivi awtorizzati skont id-Direttiva tal-Kunsill 70/524/KEE (2).
            
         
               (2)
            
            
               Il-kantaksantin kien awtorizzat mingħajr limitu ta' żmien skont id-Direttiva 70/524/KEE għat-tjur,u b'limitu ta' żmien għall-għasafar ornamentali u għall-ħut ornamentali. Imbagħad, dan il-prodott iddaħħal fir-Reġistru tal-addittivi tal-għalf bħala prodott eżistenti, skont l-Artikolu 10(1) tar-Regolament (KE) Nru 1831/2003.
            
         
               (3)
            
            
               F'konformità mal-Artikolu 10(2) tar-Regolament (KE) Nru 1831/2003 b'mod konġunt mal-Artikolu 7 tiegħu, tressqet applikazzjoni għal evalwazzjoni mill-ġdid tal-kantaksantin u l-preparazzjonijiet tiegħu għal ċerti kategoriji ta' tjur (tiġieġ u speċijiet minuri ta' tjur għas-simna, tjur tal-bajd u tjur imrobbi biex ibid), ħut ornamentali u għasafar ornamentali u, f'konformità mal-Artikolu 7 ta' dak ir-Regolament, għal użu ġdid fl-ilma tax-xorb għal dawn l-ispeċijiet u l-kategoriji kollha. L-applikant talab li dan l-addittiv jitniżżel fil-kategorija tal-addittivi “addittivi sensorji”, fil-grupp funzjonali “koloranti”. Ma' dawk l-applikazzjonijiet intbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (4)
            
            
               Fl-opinjoni tagħha tat-3 ta' Diċembru 2013 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li fil-kundizzjonijiet proposti tal-użu fl-għalf, il-kantaksantin ma għandux effetti ħżiena fuq is-saħħa tal-annimali, is-saħħa tal-bniedem jew fuq l-ambjent. L-Awtorità kkonkludiet ukoll li ma għandu jinqala' l-ebda tħassib dwar is-sikurezza għall-utenti. L-Awtorità kkonkludiet li l-kantaksantin huwa effikaċi biex jagħti l-kulur lill-isfar tal-bajd u lill-ġilda/xaħam tat-tjur u għandu l-potenzjal li jissebbaħ il-kulur tar-rix tal-għasafar ornamentali, u l-kulur tal-ġilda tal-ħut ornamentali. L-Awtorità mhijiex tal-fehma li jenħtieġu rekwiżiti speċifiċi għall-monitoraġġ wara t-tqegħid fis-suq. Ivverifikat ukoll ir-rapport dwar il-metodu ta' analiżi tal-addittivi tal-għalf fl-għalf, li tressaq mil-Laboratorju ta' Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni tal-kantaksantin turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, ġew issodisfati. Għaldaqstant, l-użu ta' din is-sustanza għandu jiġi awtorizzat kif speċifikat fl-Anness ta' dan ir-Regolament. Għandhom jiġu stabbiliti l-kontenuti massimi għall-kantaksantin. Dan l-addittiv jista' jintuża fl-għalf kompost li jiġi amministrat sussegwentement permezz tal-ilma.
            
         
               (6)
            
            
               Billi mhijiex meħtieġa minnufih l-applikazzjoni ta' tibdiliet fil-kundizzjonijiet tal-awtorizzazzjoni minħabba raġunijiet ta' sikurezza, jixraq li jingħata perjodu tranżizzjonali biex il-partijiet interessati jħejju ruħhom biex jissodisfaw ir-rekwiżiti l-ġodda li jirriżultaw mill-awtorizzazzjoni.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Is-sustanza speċifikata fl-Anness, li tifforma parti mill-kategorija tal-addittivi “addittivi sensorji” u mill-grupp funzjonali “koloranti”, hija awtorizzata bħala addittiv fl-għalf tal-annimali bil-kundizzjonijiet stipulati f'dak l-Anness.
   Artikolu 2
   1.   Is-sustanza speċifikata fl-Anness u t-taħlitiet lesti minn qabel li jkun fihom din is-sustanza, li jkunu prodotti u ttikkettati qabel it-23 ta' Marzu 2016 skont ir-regoli applikabbli qabel it-23 ta' Settembru 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   2.   Jekk ikunu maħsubin għal annimali għall-produzzjoni tal-ikel, l-għalf kompost u l-materjali tal-għalf li fihom is-sustanza speċifikata fl-Anness u li jkunu prodotti u ttikkettati it-23 ta' Settembru 2016 skont ir-regoli applikabbli it-23 ta' Settembru 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   3.   Jekk ikunu maħsubin għal annimali li mhumiex għall-produzzjoni tal-ikel, l-għalf kompost u l-materjali tal-għalf li fihom is-sustanza speċifikata fl-Anness u li jkunu prodotti u ttikkettati qabel it-23 ta' Settembru 2017 skont ir-regoli applikabbli qabel it-23 ta' Settembru 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Settembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).
   
      (3)  EFSA Journal 2014;12(1):3527.
   
      ANNESS
      
                  Numru tal-identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Livelli massimi tar-residwi
               
               
                  Tmiem il-perjodu tal-awtorizzazzjoni
               
            
                  mg ta' sustanza attiva/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta' addittivi sensorji. Grupp funzjonali: Koloranti
                  
               
            
                  
                              
                                 (ii)
                              
                           
                           
                              sustanzi li, meta jingħataw lill-annimali, iżidu l-kuluri lill-ikel li jkun ġej mill-annimali
                           
                        
            
                  2a161 g
               
               
                  —
               
               
                  Kantaksantin
               
               
                  
                     Kompożizzjoni tal-addittiv
                  
                  Kantaksantin.
                  Ossidu tat-trifenilfosfina (TPPO) ≤ 100 mg/kg.
                  Diklorometan ≤ 600 mg/kg
                  
                     Karatterizzazzjoni tas-sustanza attiva
                  
                  
                              —
                           
                           
                              Kantaksantin
                           
                        
                              —
                           
                           
                              C40H52O2
                              
                           
                        
                              —
                           
                           
                              Numru CAS: 514-78-3
                           
                        
                              —
                           
                           
                              Kantaksantin, f'forma solida, prodott permezz ta' sinteżi kimika
                           
                        
                              —
                           
                           
                              Purità:
                              
                                          —
                                       
                                       
                                          Kejl: minimu ta' 96 %
                                       
                                    
                                          —
                                       
                                       
                                          Karotenojdi minbarra l-kantaksantin: mhux aktar minn 5 % tat-total tas-sustanzi koloranti.
                                       
                                    
                        
                     Metodu ta' analiżi
                      (1)
                  
                  
                              1.
                           
                           
                              Għall-kwantifikazzjoni tal-kantaksantin fl-addittiv tal-għalf: spettrofotometrija fi 426 nm.
                           
                        
                              2.
                           
                           
                              Għall-kwantifikazzjoni tal-kantaksantin f'taħlitiet lesti minn qabel u fl-għalf: Kromatografija Likwida bi Prestazzjoni Għolja f'Fażi Normali flimkien ma' detezzjoni viżibbli (NP-HPLC-VIS, 466 nm)
                           
                        
               
                  Tiġieġ għat-tismin u speċijiet minuri ta' tjur imrobbija għat-tismin.
               
               
                  —
               
               
                  —
               
               
                  25
               
               
                  
                              1.
                           
                           
                              Il-Kantaksantin jista' jitqiegħed fis-suq u jintuża bħala addittiv f'għamla ta' preparazzjoni.
                           
                        
                              2.
                           
                           
                              It-taħlita tal-kantaksantin ma' karotenojdi u ksantofilli oħrajn m'għadhiex taqbeż 80 mg/kg tal-għalf komplut.
                           
                        
                              3.
                           
                           
                              Għas-sikurezza: waqt l-użu għandhom jintlibsu l-protezzjoni għan-nifs, in-nuċċalijiet u l-ingwanti tas-sikurezza.
                           
                        
               
                  Tjur 15 mg kantaksantin/kg fwied (tessut imxarrab) u 2,5 mg kantaksantin/kg ġilda/xaħam (tessut imxarrab)
                  Tjur tal-bajd 30 mg kantaksantin/kg isfar tal-bajd (tessut imxarrab)
               
               
                  23.9.2025
               
            
                  Tjur tal-bajd u tjur imrobbi għall-bajd.
               
               
                   
               
               
                   
               
               
                  8
               
            
         
      
                  Numru tal-identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Livelli massimi tar-residwi
               
               
                  Tmiem il-perjodu tal-awtorizzazzjoni
               
            
                  mg ta' sustanza attiva/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta' addittivi sensorji. Grupp funzjonali: Koloranti
                  
               
            
                  
                              
                                 (iii)
                              
                           
                           
                              sustanzi li jaffettwaw tajjeb il-kulur tal-ħut u l-għasafar ornamentali
                           
                        
            
                  2a161 g
               
               
                  —
               
               
                  Kantaksantin
               
               
                  
                     Kompożizzjoni tal-addittiv
                  
                  Kantaksantin.
                  Ossidu tat-trifenilfosfina (TPPO) ≤ 100 mg/kg
                  Diklorometan ≤ 600 mg/kg
                  
                     Karatterizzazzjoni tas-sustanza attiva
                  
                  
                              —
                           
                           
                              Kantaksantin
                           
                        
                              —
                           
                           
                              C40H52O2
                              
                           
                        
                              —
                           
                           
                              Numru CAS: 514-78-3
                           
                        
                              —
                           
                           
                              Kantaksantin, f'forma solida, prodott permezz ta' sinteżi kimika
                           
                        
                              —
                           
                           
                              Purità:
                              
                                          —
                                       
                                       
                                          Kejl: minimu ta' 96 %
                                       
                                    
                                          —
                                       
                                       
                                          Karotenojdi minbarra l-kantaksantin: mhux aktar minn 5 % tat-total tas-sustanzi koloranti.
                                       
                                    
                        
                     Metodu ta' analiżi
                      (2)
                  
                  Għall-kwantifikazzjoni tal-kantaksantin fl-addittiv tal-għalf: spettrofotometrija fi 426 nm.
                  Għall-kwantifikazzjoni tal-kantaksantin f'taħlitiet lesti minn qabel u fl-għalf: Kromatografija Likwida bi Prestazzjoni Għolja f'Fażi Normali flimkien ma' detezzjoni viżibbli (NP-HPLC-VIS, 466 nm)
               
               
                  Ħut ornamentali u għasafar ornamentali għajr t-tiġieġ ornamentali għat-tgħammir.
               
               
                  —
               
               
                  —
               
               
                  100
               
               
                  
                              1.
                           
                           
                              Il-Kantaksantin jista' jitqiegħed fis-suq u jintuża bħala addittiv f'għamla ta' preparazzjoni.
                           
                        
                              2.
                           
                           
                              It-taħlita tal-kantaksantin ma' karotenojdi u ksantofilli oħra m'għadhiex taqbeż 100 mg/kg tal-għalf komplut.
                           
                        
                              3.
                           
                           
                              Għas-sikurezza: waqt l-użu għandhom jintlibsu l-protezzjoni għan-nifs, in-nuċċalijiet u l-ingwanti tas-sikurezza.
                           
                        
               
                   
               
               
                  23.9.2025
               
            
                  Tiġieġ ornamentali għat-tgħammir
               
               
                  —
               
               
                  —
               
               
                  8
               
            
         (1)  Id-dettalji dwar il-metodi analitiċi huma disponibbli fuq is-sit li ġej tal-Laboratorju ta' Referenza tal-Unjoni Ewropea għall-Addittivi fl-Għalf: https://ec.europa.eu/jrc/en/eurl/feed-additives/evaluation-reports
      
         (2)  Id-dettalji dwar il-metodi analitiċi huma disponibbli fuq is-sit li ġej tal-Laboratorju ta' Referenza tal-Unjoni Ewropea għall-Addittivi fl-Għalf: https://ec.europa.eu/jrc/en/eurl/feed-additives/evaluation-reports